Versindaba » Blog Archive Andries Bezuidenhout. "Spyt" by Aardklop : Versindaba
Thursday, October 7th, 2010 | Uncategorized.
18 Kommentare op "Andries Bezuidenhout. "Spyt" by Aardklop"
October 7th, 2010 at 07:38
Ek stem saam met die persoon wat skryf: "maar die komuniste het tog gese verlei hulle met seks sodat verbastering kan plaasvind". Ons kan maar net hoop die kommuniste kry dit reg!!
October 7th, 2010 at 07:58
Die materialiteit van taal. Ek wonder of 'n "komunis" nie dalk 'n sosialistiese komediant is nie. Desmond, soms weet ek nie of ek moet lag of huil nie. 'n Joernalis het een van die organiseerders gebel om vir Sol Plaatjie se selfoonnommer te vra.
October 7th, 2010 at 13:00
Ja-nee, dinge lyk soms nogal sleg. Sol Plaatjie se selfoonnommer. Goodness. Has Elvis really left the building? Maar ons het beslis baie meer sosialistiese kommediante nodig! Ek kan regtig nie begryp waarom mense nog so ontsteld raak daaroor as hulle 'n wit en 'n swart mens sien vry nie. Of as hulle 'n foto van twee mans wat soen in Die Matie sien nie. Dit depress my. Ek wens mense kon net 'n bietjie meer verbeelding, generosity en geduld aan die dag l^e. Ten minste dit. En net deur dit te skryf stel ek myself natuurlik bloot vir beskuldigings van moralisme en politieke korrektheid; ook dit depress my.
In momente soos dié dink ek altyd graag terug aan iets wat Van Wyk Louw iewers gesê het: "Teen die sotheid staan selfs die gode magteloos."
October 7th, 2010 at 13:31
? dit is Schiller ("Mit der Dummheit kämpfen Götter selbst vergebens"), uit Die Jungfrau von Orleans…
sommer vir die interessantheid.
[en dit is duidelik ek sit en versindaba lees terwyl ek moet werk]
Die ding oor swart en wit mense wat vry is maar eenmaal iets wat Afrikaners nog nie kan kleinkry nie. Toe ons jongste dogter in matriek was het sy 'n swart kerel gehad. Eendag bel die ma van 'n klasmaat vir my vrou Lesli, baie ontsteld: weet ons dat ons dogter hand aan hand loop met 'n swart seun in die Tygervallei inkopiesentrum? Lesli se "so what?" het die ma amper nog meer ontstel.
October 7th, 2010 at 14:47
Leon, en dan nog in die Tygervallei inkopiesentrum!! G'n wonder die mense was ontsteld nie!! (Ek het toevallig jare terug altyd vir Piet Koornhof en Marcelle [?] daar sien rondloop. Toe't ek ook gestaar, maar om heel ander redes.)
October 7th, 2010 at 15:21
Al word ek self aangeskakel deur die walglike, dink ek die die verkrampte gepeupel se bourgeois afsku kan verstaan word as mens meer verbeelding, generosity en geduld aan die nag lê.
Mens hoef nie in ons samelewing teater toe te gaan om geskok of gewalg te word nie; maak net jou oë oop. Mense hunker na skoonheid, goedheid, en waarheid. Dié is daar minder van.
Miskien kan ek my punt illustreer deur die gedag van die dig:
Hoekom lees niemand die stront wat ek skryf nie.
Dit stink so goed!
October 7th, 2010 at 15:36
Dankie vir die regstelling, Gilbert. Moes 'n vertaling wees wat ek raakgelees het … Of kan ek 'n Sol Plaatjies pleeg en opmerk dat dit verrassend is dat Schiller op hoogte was met Van Wyk Louw? 🙂
October 7th, 2010 at 16:14
Gilbert, jou prioriteite! Dit is vir ons almal duidelik dat jy werk terwyl jy eintlik hier op Versindaba moet wees! Ek en Andries maak ons nooit daaraan skuldig nie.
October 7th, 2010 at 16:20
Om te skok is maklik. Om iets te skep wat mooi is maar nie banaal nie, is bietjie moeiliker.
October 7th, 2010 at 18:57
Ek vind hierdie reaksies van briefskrywers tersaaklik: dit beteken die teks het 'n impak. As mense nog so in die wiek geskiet voel (plaheaze) beteken dit die drama het iewers 'n ou snaar getokkel. (Verskoon asseblief die slordige Freudiaanse simboliek).
October 8th, 2010 at 06:53
Louis, jy's 'n regte platjie! Wysneus, ek stem saam oor ons land as wrede teater en dat mense dalk eerder na iets esteties op soek is. Ek het dit wel in hierdie teaterstuk gevind. Ook in "Anastasia W" – en amper skuldig daaroor gevoel. Ek kan verstaan dat beide stukke skok, maar albei bring ook iets werklik mooi tot stand. En vol humor, maar beslis nie banaal nie. Oor "Spyt" se estetika wil ek nie meer sê nie, want ek is bang ek bederf dit vir mense wat dit nog gaan sien. Joan, dis net vir my so jammer dat mense die stuk nie 'n kans wil gee nie, nie dieper wil kyk nie en so skrik vir seks (nie eers naaktheid nie!) dat hulle die hasepad kies. Oor watter snare getokkel is vir diegene wat bly sit het, kan ek maar net raai.
October 8th, 2010 at 07:44
Wysneus, ons het darem regtig nie 'n elitistiese gesprek oor 'die gepeupel' hier gevoer nie. En dit het gegaan oor die werk van 2 van ons voorste skrywers, nie sommer enige 'shock peddlers' nie. Ek dink nie dit is so onredelik (en elitisties of moralisties) om te wens dat mense, soos Andries hier bo skryf, die stukke 'n kans sal gee nie. Of, sou ek wil byvoeg, om ontstig te wees oor die ekstreme homofobiese reaksie van sommige Maties oor iets so onskuldig soos 'n foto van twee mans wat mekaar soen in die studentekoerant nie.
My opmerking was spesifiek oor mense se reaksies oor seksuele verhoudings tussen wit en swart en homoseksualiteit: dit is jy wat 'die walglike' ter sprake gebring het. Dit is nou goed en wel om 'n retoriese speletjie te speel waarin die persoon wat kritiek lewer op iets soos homofobie beskuldig word daarvan dat hy of sy eintlik dan net so onverdraagsaam en ungenerous is teenoor die opinies van hulle wat homofobies is, maar dit is 'n siniese strategie. Op kampus en elders is dit gay en sg. 'gemengde' couples wat geteiken word, nie hetero couples nie.
Jou retoriese strategie, en jou manier om enige kritiek altyd af te maak as oneerlik, moralisties of gewoon 'n soort 'kampus cool', maak dit onmoontlik om iets te s^e oor hoe mense se ervarings en identiteite nog steeds geproblematiseer en gestigmatiseer word. Veral wanneer ras en seksualiteit ter sprake kom. JY depress my.
October 8th, 2010 at 09:51
October 8th, 2010 at 15:48
Desmond, nou't jy my huisvrou-hartjie baie seer gemaak. Sies vir jou.
My kommentaar was met betrekking tot Andries se stuk. Die laaste paragraaf daarvan bring die walglike ter sprake, nie ek nie. Jou homofiliese tangens is oënskynlik irrelevant tot my kommentaar. Was ek die sinikus van jou depressies, dan sou ek sê dit is 'n lui retoriese truuk om enige nie-konformis te delegitimiseer deur haar as 'n homofoob/rassis/xenofoob/afrikaner af te maak. Is 'n enkele teenstrydige stem een te veel? Dis die totalitêre impuls, sien.
My punt is dat 'n empatiese persoon veral die briefskrywer wat haar gatvolgeit vir vloek en seks wat in haar keel afgedruk word se 'gag reflex' behoort te kan verstaan (hou op met giggel agter in die klas), sonder om aan te gaan oor die sotlikheid daarvan.
En natuurlik is dit 'n elitistiese gesprek. Jy's deel van 'n elite; ek ook. Daar is 'n natuurlike aristokrasie in elke lewensfeer. Omhels dit. Maar ek glo daar gaan 'n verantwoordelikheid daarmee saam, wat nie ordentlik vervul kan word as jy in antogonisme met die non-elite staan nie. Rather string them along than string them up.
Ek is bekommerd oor jou. Op hierdie bladsy alleen noem jy ten minste drie goed wat jou depress. Sielkundige, heel jouself!
Andries, ek het nie hierdie stuk gesien nie, so my opmerking is nie spesifiek daarop gemik nie. Met die "mooi" waarna mense soek bedoel ek nie noodwending die estetiese nie, maar eerder die skone. Wat nie noodwendig skoon hoef te wees nie. 'Beautiful' eerder as 'pretty'. Dink King Lear. Met 'banale' bedoel ek nie vulgêr of pervers nie, maar alledaags en voorspelfbaar; 'trite'.
October 9th, 2010 at 10:02
Wysneus, jy het woorde uit my oorspronklike reaksie oorgeneem en geparodieer, maar OK, ek moes dit eintlik geignoreer het. Net dit: ek het jou myns insiens nie afgemaak as homofoob of rassis nie; ek het wel van jou verskil op 'n paar punte wat ek gedink het wel op my ook gerig was. Ek is half onder die indruk dat jy waarskynlik liberaal is, in die sin dat jy individuele vryheid en so aan ondersteun, so daardie soort karakteraanval (rassis, homofoob) was nie wat ek in gedagte gehad het nie. Jammer as dit dan regtig so geklink het. En ja, ek is ook soms bekommerd oor my; dis maar die tyd van die jaar! Ek beny jou regtig die trefseker, onafhanklike trajek van al jou opinies. As ons almal maar net so nie-konformisties kon wees soos jy!
October 11th, 2010 at 07:03
Het nog nie hierdie stuk deur een van ons TOP skrywers gesien nie, maar wou verseker en nou nog te meer! As dit soveel teenstrydige reaksie uitlok het dit beslis 'n aar raakgeboor. Die verwoording van sulke kontrasterende gevoelens is werklik nodig. Veral as ons nie almal dadelik laer trek en net in stereotiepes dink nie. Wel luister wat gesê word. Mense gun om te voel wat hulle werklik voel en dit te verwoord al is dit 'n "uitloop" of "deur toe klap" reaksie. Al verskil dit hemelsbreed wat mens self voel of glo is reg. Ons kan immers vir die ander groep laat weet ons het gehoor hoe voel hulle en hoe gebelg hulle is.
Vir al die wat onstig, gebelg en gewalg gevoel het, ons hoor julle. Al verskil ons hemelsbreed glo ons julle het ook die reg om julle sê te sê. Dis die vryheid van spraak wat die skrywer en julle besit.